CELEX: 
Language: bg
Date: 2011-09-27 00:00:00
Title: 2011/548/ЕС, Евратом: Решение на Европейския парламент от 10 май 2011 година относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел I — Европейски парламент#Резолюция на Европейския парламент от 10 май 2011 година съдържаща забележките, които са неразделна част от решението относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел I — Европейски парламент

27.9.2011   
            
            
               BG
            
            
               Официален вестник на Европейския съюз
            
            
               L 250/1
            
         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел I — Европейски парламент
   (2011/548/ЕС, Евратом)
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид общия бюджет на Европейския съюз за финансовата 2009 година (1),
            
         
               —
            
            
               като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0212/2010) (2),
            
         
               —
            
            
               като взе предвид доклада относно бюджетното и финансово управление — финансова 2009 година, раздел I — Европейски парламент (3),
            
         
               —
            
            
               като взе предвид годишния доклад на вътрешния одитор за 2009 г.,
            
         
               —
            
            
               като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (4),
            
         
               —
            
            
               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (5),
            
         
               —
            
            
               като взе предвид член 272, параграф 10 и член 275 от Договора за ЕО, член 314, параграф 10 и член 318 от Договора за функционирането на Европейския съюз, както и член 179а от Договора за Евратом,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6) (Финансов регламент), и по-специално членове 145, 146 и 147 от него,
            
         
               —
            
            
               като взе предвид член 13 от вътрешните правила относно изпълнението на бюджета на Европейския парламент (7),
            
         
               —
            
            
               като взе предвид член 147, параграф 1 от Финансовия регламент, съгласно който всяка институция на Съюза се задължава да направи всичко необходимо за предприемане на действия по забележките, приложени към решението на ЕП за освобождаване от отговорност,
            
         
               —
            
            
               като взе предвид своята резолюция от 10 април 2008 г. относно насоките за бюджетната процедура за 2009 г. — раздели I, II, IV, V, VI, VII, VIII и IX (8),
            
         
               —
            
            
               като взе предвид своята резолюция от 20 май 2008 г. относно бюджетната прогноза за приходите и разходите на Европейския парламент за финансовата 2009 г. (9),
            
         
               —
            
            
               като взе предвид член 77 и член 80, параграф 3 от своя правилник и приложение VI към него,
            
         
               —
            
            
               като взе предвид доклада на комисията по бюджетен контрол (A7-0094/2011),
            
         
               A.
            
            
               като има предвид, че одитът на Сметната палата установи, че по отношение на административните разходи за 2009 г. всички институции са прилагали по задоволителен начин системите за управление и контрол, изисквани от Финансовия регламент, и проверените операции не съдържат съществени грешки (10),
            
         
               Б.
            
            
               като има предвид, че на 2 юли 2010 г. генералният секретар декларира, че е получил достатъчна увереност, че бюджетът на Парламента е изпълнен в съответствие с принципите на доброто финансово управление и че установената рамка за контрол осигурява необходимите гаранции за законосъобразността и редовността на свързаните с отчетите операции,
            
         
               1.
            
            
               Освобождава своя председател от отговорност във връзка с изпълнението на бюджета на Европейския парламент за финансовата 2009 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).
            
         
      
         
            Председател
         
         Jerzy BUZEK
      
      
         
            Генерален секретар
         
         Klaus WELLE
      
   
   
      (1)  ОВ L 69, 13.3.2009 г.
   
      (2)  ОВ C 308, 12.11.2010 г., стр. 1.
   
      (3)  ОВ C 172, 30.6.2010 г., стр. 1.
   
      (4)  ОВ C 303, 9.11.2010 г., стр. 1.
   
      (5)  ОВ C 308, 12.11.2010 г., стр. 129.
   
      (6)  ОВ L 248, 16.9.2002 г., стр. 1.
   
      (7)  PE 349 540/Bur/Ann/fin.
   
      (8)  ОВ C 247 E, 15.10.2009 г., стр. 78.
   
      (9)  ОВ C 279 E, 19.11.2009 г., стр. 163.
   
      (10)  ОВ C 303, 9.11.2010 г., стр. 198.
   
      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2011 година
      съдържаща забележките, които са неразделна част от решението относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел I — Европейски парламент
      ЕВРОПЕЙСКИЯТ ПАРЛАМЕНТ,
      
                  —
               
               
                  като взе предвид общия бюджет на Европейския съюз за финансовата 2009 година (1),
               
            
                  —
               
               
                  като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0212/2010) (2),
               
            
                  —
               
               
                  като взе предвид доклада относно бюджетното и финансовото управление — финансова 2009 година, раздел I — Европейски парламент (3),
               
            
                  —
               
               
                  като взе предвид годишния доклад на вътрешния одитор за 2009 г.,
               
            
                  —
               
               
                  като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (4),
               
            
                  —
               
               
                  като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (5),
               
            
                  —
               
               
                  като взе предвид член 272, параграф 10 и член 275 от Договора за ЕО, член 314, параграф 10 и член 318 от Договора за функционирането на Европейския съюз, както и член 179а от Договора за Евратом,
               
            
                  —
               
               
                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6) (Финансов регламент), и по-специално членове 145, 146 и 147 от него,
               
            
                  —
               
               
                  като взе предвид член 13 от вътрешните правила относно изпълнението на бюджета на Европейския парламент (7),
               
            
                  —
               
               
                  като взе предвид член 147, параграф 1 от Финансовия регламент, съгласно който всяка институция на Съюза се задължава да направи всичко необходимо за предприемане на действия по забележките, приложени към решението на ЕП за освобождаване от отговорност,
               
            
                  —
               
               
                  като взе предвид своята резолюция от 10 април 2008 г. относно насоките за бюджетната процедура за 2009 г. — раздели I, II, IV, V, VI, VII, VIII и IX (8),
               
            
                  —
               
               
                  като взе предвид своята резолюция от 20 май 2008 г. относно бюджетната прогноза за приходите и разходите на Европейския парламент за финансовата 2009 година (9),
               
            
                  —
               
               
                  като взе предвид член 77 и член член 80, параграф от своя правилник и приложение VI към него,
               
            
                  —
               
               
                  като взе предвид доклада на комисията по бюджетен контрол (A7-0094/2011),
               
            
                  А.
               
               
                  като има предвид, че одитът на Сметната палата установи, че по отношение на административните разходи за 2009 г. всички институции са прилагали по задоволителен начин системите за управление и контрол, изисквани от Финансовия регламент, и проверените операции не съдържат съществени грешки (10),
               
            
                  Б.
               
               
                  като има предвид, че на 2 юли 2010 г. генералният секретар декларира, че е получил достатъчна увереност, че бюджетът на Парламента е изпълнен в съответствие с принципите на доброто финансово управление и че установената рамка за контрол осигурява необходимите гаранции за законосъобразността и редовността на свързаните с отчетите операции,
               
            
         Основни промени в управлението на бюджета на Парламента през 2009 г.
      
      
                  1.
               
               
                  Потвърждава, че настоящото финансово положение налага Парламентът, съвместно с всички институции на Съюза, да определи най-рентабилните начини за използване на финансовите и човешките ресурси, включително възможностите за икономии, както и електронни инструменти и методи, за да предоставя ефикасни услуги.
               
            
                  2.
               
               
                  Призовава за дългосрочен преглед на бюджета на Парламента; призовава за определяне на потенциалните възможности за бъдещи икономии с цел намаляване на разходите и създаване на ресурси за дългосрочното функциониране на Парламента като част от законодателния орган.
               
            
                  3.
               
               
                  Припомня, че в своята резолюция от 5 май 2010 г. (11) относно освобождаването от отговорност на Парламента за финансовата 2008 година Парламентът изрази съжаление предвид големия брой (88 от общо 452) и съществен процент незавършени действия по отношение на одита на рамката за вътрешен контрол, извършен от вътрешния одитор; отбелязва със задоволство отговорите на генералния секретар на въпросника във връзка с освобождаването от отговорност, съгласно които, по мнение на генералните директори, е постигнат значителен напредък при изпълнението на приетите от тях действия: в края на 2010 г. 51 действия се считат за напълно изпълнени (в това число всичките четири ключови действия), 31 действия — за частично изпълнени, докато по шест действия по-голямата част от работата все още предстои; отправя все пак искане оценката и валидирането на тези самооценки от страна на неговия вътрешен одитор да бъдат включени в следващия му годишен отчет; отправя също така искане към генералния секретар да докладва веднъж на шест месеца на комисията по бюджетен контрол относно всички незавършени действия.
               
            
                  4.
               
               
                  Припомня, че Генералната дирекция за иновации и техническо обслужване беше най-засегната, с 22 неизпълнени действия; отбелязва със задоволство, че според вътрешния одитор Дирекцията за информационни технологии в рамките на Генералната дирекция за иновации и техническо обслужване е изпълнила 19 от 22-те неизпълнени действия и че междувременно е постигнала значителен напредък в разработването на своята рамка за вътрешен контрол; насърчава всички свои засегнати генерални дирекции да продължават да полагат усилия за подобряване на съответните им процедури за управление и контрол; призовава вътрешния одитор да определи по-строги графици за изпълнението на действията.
               
            
                  5.
               
               
                  Отбелязва, че 2009 г. беше първата година от прилагането на Устава на членовете на Европейския парламент и Устава на парламентарните сътрудници; отбелязва определен брой първоначални проблеми с мерките по прилагането на Устава на парламентарните сътрудници, но приветства факта, че временната група, създадена в рамките на Бюрото, за оценка на прилагането на уставите на членовете на ЕП и на сътрудниците предложи изменения на мерките по прилагането на Устава на членовете на ЕП относно i) пътуванията на членовете, ii) здравното осигуряване и възстановяването на медицински разноски на членовете на ЕП, iii) пътуванията на сътрудниците в командировка, iv) срока и подновяването на договорите на сътрудниците, v) обучението с цел повишаване на професионалната квалификация на сътрудниците и vi) правилата относно стажантите на членовете на ЕП, както и други изменения на Устава на парламентарните сътрудници, и по-конкретно относно i) използването на надбавките за сътрудници и надбавките за общи разходи, ii) агентите по плащанията и iii) преразглеждането на процедурите за възражения и обжалване за членовете на ЕП; подчертава, че тези изменения следва да бъдат изпълнени най-късно до 30 ноември 2011 г.
               
            
                  6.
               
               
                  Отбелязва, че действащите правила за плащането на надбавката за общи разноски, съгласно които сумата се изплаща по лична сметка на члена на ЕП, но без да се изискват доказателства за разноските, доведоха до разделение между членовете на ЕП, които се отчитат изцяло за направените разходи и публикуват подробни данни за тях, и онези, които не са възприели такива процедури на прозрачност и които по тази причина рискуват да бъдат обвинени в използването на част от надбавката като допълнителен личен доход; призовава генералния секретар да предложи механизми, чрез които да се гарантира, че при всички случаи средствата от надбавката се усвояват по прозрачен начин и се използват по предназначение.
               
            
                  7.
               
               
                  Отбелязва значителното увеличение на работната натовареност в администрацията във връзка с влизането в сила на новите устави; отбелязва със загриженост по-сложната процедура по отношение на командировките на акредитираните парламентарни сътрудници извън трите работни места и счита, че независимо от значителното увеличение на персонала службата на членовете на ЕП и службите, които отговарят за сътрудниците и заявките, са с недостатъчен персонал, поради което отправя искане администрацията да преразпредели допълнителен персонал с цел справяне с увеличената работна натовареност; отправя искане също така до 30 септември 2011 г. да бъде осъществена и изпратена на неговите компетентни комисии всеобхватна оценка на промените, свързани с персонала, и развитието на разходите във всички съответни области относно опита, придобит при прилагането на двата устава след първата пълна година на тяхното прилагане, придружена от план за действие и оценка на финансовото отражение върху бюджета на Парламента, включително необходимите мерки, които следва да се предприемат с цел осигуряване на допълнително офис пространство.
               
            
                  8.
               
               
                  Отбелязва със задоволство подобренията в управлението на службите на Парламента; приветства по-специално решенията на Бюрото от 1 април 2009 г. относно преструктурирането, считано от 1 януари 2010 г., на Генералната дирекция за персонала и за преструктурирането и укрепването на Генералната дирекция за инфраструктури и логистика, за да може да започне да работи незабавно по подобряването на поддръжката на помещенията на Парламента.
               
            
                  9.
               
               
                  Отбелязва приетата от Бюрото на 24 март 2010 г. дългоочаквана средносрочна стратегия в областта на ИТ и сградите и очаква стратегията за сградите да бъде обект на подобрено междуинституционално сътрудничество и редовно да се извършва допитване до организациите на местните жители.
               
            
                  10.
               
               
                  Отбелязва по-специално политиката в областта на недвижимото имущество в средносрочен и дългосрочен план (стратегия за сградите), в която се вземат под внимание увеличените отговорности на Парламента съгласно Договора от Лисабон, правилата за разпределение на офисно пространство, необходимостта от настаняване на определен брой външен персонал и необходимостта от поддръжка или обновяване на сградите; освен това изисква подробен доклад относно бъдещите потребности от помещения и за източниците на тяхното финансиране; призовава освен това генералния секретар да започне преговори с белгийските органи за намаляване на допълнителния процент (33 %), който Парламентът трябва да плаща при купуването на „държавна“ собственост.
               
            
                  11.
               
               
                  Отбелязва със задоволство подобренията в управлението на информационните и комуникационните технологии (ИКТ) на Парламента, планираното всеобщо използване на софтуер с отворен код и факта, че в неотдавна приетата стратегия за ИКТ беше призната спешната необходимост от ИТ разработки в подкрепа на процедурата по възлагане на обществени поръчки и управлението на договорите, както и необходимостта от:
                  
                              —
                           
                           
                              ясни спецификации при започването на проектите,
                           
                        
                              —
                           
                           
                              всеобхватна управленска информационна система,
                           
                        
                              —
                           
                           
                              предотвратяване на прекомерното възлагане на услуги в областта на ИКТ на външни изпълнители,
                           
                        
                              —
                           
                           
                              ясно разпределение на задълженията в областта на разработването и поддръжката, както и
                           
                        
                              —
                           
                           
                              допълнителни ресурси в Генералната дирекция за иновации и техническо обслужване за постигане на по-строг контрол върху проектите.
                           
                        
            
                  12.
               
               
                  Отправя искане на всички членове на Европейския парламент да бъдат изпратени копия от ключовите политики, приети от Бюрото по време на настоящия парламентарен мандат, като например:
                  
                              —
                           
                           
                              стратегията за сградите,
                           
                        
                              —
                           
                           
                              стратегията за ИКТ,
                           
                        
                              —
                           
                           
                              плана за действие в областта на комуникацията,
                           
                        — и да им бъдат изпращани подобни документи в бъдеще.
               
            
                  13.
               
               
                  Призовава Бюрото да изпраща проекти на документи по ключови въпроси от общ интерес на всички членове на Европейския парламент с цел улесняване на обсъжданията в рамките на политическите групи, преди да се вземат каквито и да било окончателни решения.
               
            
         Основни оставащи предизвикателства
      
      
         Сигурност
      
      
                  14.
               
               
                  Осъжда третия по ред обир в помещенията на Парламента, които би следвало да са напълно сигурни; изразява решително неодобрението си предвид очевидните недостатъци в охраната на Парламента; призовава своята администрация да преназначи отговорния ръководител на нова длъжност.
               
            
                  15.
               
               
                  Счита за изненадващо, че около 900 души работят в службите по сигурността на Парламента, като повечето от тях са външни договорно наети лица, и изтъква постоянното увеличение на общия размер на разходите за сигурността (около 43 000 000 EUR през 2009 г.); предвид последните инциденти, свързани със сигурността, отправя искане за щателна реформа на тези служби с цел повишаване на тяхната ефективност; настоятелно предлага двата основни договора за услуги в областта на сигурността, физическа и техническа, да не бъдат сключвани с едно и също дружество, какъвто е случаят в момента.
               
            
                  16.
               
               
                  Във връзка с това приветства създаването, считано от 1 януари 2010 г., на нова дирекция по охраната и отправя искане към новосъздадената дирекция да проведе задълбочен анализ на политиката на Парламента в сферата на сигурността и да изготви предложения за приемането на решения за сигурността за Парламента, които са ориентирани в по-голяма степен към технологиите и не са много скъпи, чрез което ще се постигнат значителни спестявания по отношение на персонала, като би желал да бъде информиран за постигнатия напредък.
               
            
                  17.
               
               
                  Счита, че новата политика на сигурност следва да цели постигането на икономически ефективно равновесие между вътрешния и външния персонал и между необходимостта от сигурност, от една страна, и достъпа и откритостта, от друга страна, за да може Парламентът да остане, доколкото е възможно, една отворена и достъпна институция; подчертава, че инсталирането на по-голям брой камери за наблюдение не е желателен начин на действие.
               
            
                  18.
               
               
                  Отбелязва, че едно от слабите места в охраната на Парламента днес е, че неговите членове могат да влизат в сградите и да ги напускат, без да представят пропуските си за електронна проверка; счита, че следва да бъде задължително членовете на Парламента да показват своите пропуски при влизане и излизане от Парламента.
               
            
                  19.
               
               
                  Отбелязва, че механизмите за вписване на посетителите на членовете на Парламента са бавни и тромави в сравнение с използваните в Европейската комисия и редица национални парламенти, където сигурността е също толкова важна, и че това води до ненужно забавяне и неудобство за посетителите, членовете на Парламента и техните сътрудници; приканва генералния секретар да проучи практиките на други парламенти, след което да препоръча приемането на подобрени процедури.
               
            
                  20.
               
               
                  Подчертава необходимостта от ясна стратегия в областта на сигурността, която да предлага интелигентно, съвременно, високотехнологично обслужване със следните възможни елементи:
                  
                              i)
                           
                           
                              електронен подпис за членовете на ЕП (вместо действащата архаична и скъпоструваща система с подписи върху хартиен носител и ръчно нанасяне на данни от страна на персонала), като се гарантира, че новата система не допуска възможност за злоупотреби; поради това отправя искане към генералния секретар до 30 септември 2011 г. да представи различни предложения за по-ефективна система за регистрация, включващи съображения относно работното време за регистрация;
                           
                        
                              ii)
                           
                           
                              технически решения, които да дават възможност на служителите по охраната да се справят ефикасно с извънредни ситуации, като им се предоставя надеждна информация относно броя и самоличността на лицата, намиращи се в помещенията на Парламента;
                           
                        
                              iii)
                           
                           
                              актуализиран план за управление на кризи;
                           
                        
                              iv)
                           
                           
                              вътрешна система за акредитация на посетителите, за да се предоставя подобрено и по-съгласувано обслужване.
                           
                        
            
                  21.
               
               
                  Отбелязва големия брой камери, монтирани на територията на трите работни места на Парламента (12); отправя искане към генералния секретар до 30 юни 2011 г. да предостави на комисията по бюджетен контрол подробни данни относно това:
                  
                              i)
                           
                           
                              как се използват видеозаписите;
                           
                        
                              ii)
                           
                           
                              как и за какъв период от време се съхраняват те;
                           
                        
                              iii)
                           
                           
                              кой има достъп до записите; както и
                           
                        
                              iv)
                           
                           
                              дали големият брой камери и видеонаблюдението спомогнаха за предотвратяването, установяването или разкриването на обирите или по какъв начин въобще спомогнаха те за повишаване на равнището на сигурност в Парламента.
                           
                        
            
                  22.
               
               
                  Отбелязва със загриженост, че за членовете на ЕП и служителите става все по-трудно да изпълняват своите задължения поради големия брой посетителски групи в сградите на Парламента, които получават достъп до работни помещения, които по начало не са били предназначени за посетители; отправя искане към квесторите да прилагат по-строго съответните правила, особено в периоди на голяма работна натовареност.
               
            
                  23.
               
               
                  Изразява съжаление предвид липсата на охрана в околностите на Парламента и счита, че подобрената комуникация и сътрудничество с местните органи на полицията ще доведе до по-ефективно използване на ресурсите; насърчава институциите да постигнат споразумение с белгийските органи за подобряване на сигурността в европейския квартал на Брюксел, наред с другото чрез увеличаване на броя полицейски патрули.
               
            
         Ротация на работните места
      
      
                  24.
               
               
                  Изисква информация относно всяко отклонение от общата практика на ротация след най-много седем години на същото работно място по отношение на персонала, и по-специално на лицата, заемащи т.нар. „чувствителни длъжности“.
               
            
         Вътрешно изпълнение спрямо възлагане на външни изпълнители
      
      
                  25.
               
               
                  Отбелязва с голяма загриженост големия брой външен персонал (около 990 лица), който е настанен в офиси на Парламента; счита, че необходимостта от настаняване следва да се посочва в първоначалните спецификации и че службите следва надлежно да обосновават необходимостта да разполагат на място с външни ИТ специалисти или специалисти по сградите; счита, че следва да се използват в по-голяма степен отворени офис пространства.
               
            
                  26.
               
               
                  Изразява съжаление предвид свръхзависимостта от външни (технически) специалисти, по-специално в областта на ИТ и сградите, произтичаща от структурни неравновесия между вътрешните и външните ресурси, и призовава за постигането на икономически ефективно равновесие между вътрешните и външните специалисти във всяка област на парламентарната дейност; по тази причина счита, че следва да бъде извършен анализ на разходите и ползите преди вземането на решение за наемането на външни специалисти.
               
            
         Политика по отношение на сградите
      
      
                  27.
               
               
                  Подчертава необходимостта да се развиват, в рамките на институцията, висококачествени умения в областта на недвижимото имущество, които са от съществено значение за значителното подобряване на планирането и изпълнението на бъдещите договори за придобиване и дългосрочен наем на сгради на Парламента; изтъква, че подобряването на междуинституционалното сътрудничество е от изключително голямо значение.
               
            
                  28.
               
               
                  Изисква оценка на загубите вследствие на продажбата на старата сграда на Парламента в Брюксел на Комитета на регионите, като се вземе предвид цената на квадратен метър на офисите, които понастоящем се закупуват или наемат.
               
            
                  29.
               
               
                  Призовава генералния секретар, със съдействието на Генералната дирекция за инфраструктури и логистика и всички генерални дирекции, да осъществи задълбочен анализ на действителното използване на сградите на Парламента и на необходимостта от правила, приложими за всички категории потребители, както и да разработи във възможно най-кратък срок единна, надеждна база данни, съдържаща цялата необходима информация за всички лица, настанени в сградите на Парламента; отбелязва, че решението на Бюрото за средносрочната и дългосрочната политика на Парламента в областта на недвижимото имущество представлява добра отправна точка в това отношение; призовава Генералната дирекция за инфраструктури и логистика стриктно да изпълнява плана за действие, съгласуван с вътрешния одитор; призовава за сравнителен анализ на разходите за инвестиции, услуги и поддръжка на квадратен метър офисно пространство спрямо текущите разходи за наем на офис пространство в „Европейския квартал“ в Брюксел; изисква преди закупуването на нови офис сгради тяхната стойност да бъде потвърдена чрез анализ на дисконтираните парични потоци.
               
            
                  30.
               
               
                  Отбелязва, че втората детска ясла в Брюксел е приоритетен проект и по тази причина е необходима нова площ; изисква във връзка с новото офис пространство да се направи проучване сред членовете, за да се прецени дали те считат за необходимо осигуряването на кабинет за втори сътрудник предвид назначаването на допълнителни сътрудници.
               
            
                  31.
               
               
                  Счита, че е за предпочитане сградите на Парламента да бъдат разположени близо една до друга; припомня при все това, че това предпочитание противоречи на факта, че съществуват три работни места; в този контекст подчертава, че има достатъчно офис пространство, което се отдава под наем в непосредствена близост до Европейския парламент в Брюксел и което може да удовлетвори потребностите от офис пространство в средносрочен план и едновременно с това да бъде в съответствие с финансовата и оперативната ефективност на Парламента и неговите цели в областта на околната среда.
               
            
                  32.
               
               
                  Насърчава своята администрация да води преговори за междуинституционално споразумение с Комисията относно финансовите условия за закупуването на „Домовете на Европа“ (информационните бюра на ЕП), което да включва ясни разпоредби за намаляване на разходите.
               
            
         Секторът на информационните и комуникационните технологии (ИКТ)
      
      
                  33.
               
               
                  Приветства по-структурирания подход към ИКТ и разработването на цялостна стратегия в тази област; приветства освен това поетият от неговата администрация ангажимент в нейните отговори на въпросника за започване на проучване на възможността за подмяна на външния персонал.
               
            
                  34.
               
               
                  Подчертава, по отношение на процеса на разработване на ИТ приложения, структурния проблем с високата степен на зависимост от външни специалисти, което създава сериозни правни и оперативни рискове; по тази причина подчертава необходимостта от значителни промени в системите за управление и контрол в Дирекцията за информационни технологии, включително по-активното и на по-ранен етап включване на другите генерални дирекции във всички аспекти на разработката на приложенията, което дава възможност да се увеличи ангажираността на потребителите и тяхната отговорност за резултатите от всеки проект.
               
            
                  35.
               
               
                  Поради това призовава Генералната дирекция за иновации и техническо обслужване стриктно да изпълнява плана за действие, съгласуван с вътрешния одитор, и да се стреми да постигне подходящо съотношение между персонала на Парламента и външните ресурси, както и на подходящ баланс между вътрешната разработка на приложения и договорите с външни доставчици; отбелязва липсата на квалифицирани кандидати в областта на информационната сигурност в списъците на EPSO; подкрепя също така предложението спешно да се организират отделни конкурси за длъжности AD 7 в тази област.
               
            
                  36.
               
               
                  Изразява възмущение предвид огромния размер на разходите за роуминг на данни, възстановявани на членовете на персонала, които пренебрегват рязкото повишаване на разходите, когато са в Страсбург и на други места извън Брюксел; настоятелно призовава службата за ИТ да създаде контролен инструмент, чрез който да се избягват прекалено високите разходи, като се идентифицират на ранен етап резките увеличения.
               
            
                  37.
               
               
                  Обръща внимание на факта, че все по-честото прибягване до външни дружества за изпълнението на ИТ проекти, освен че е финансово вредно за Парламента, създава опасност институцията да загуби важни части от своето ноу-хау, както и способността си да управлява и контролира проектите, осъществявани от външни изпълнители; освен това призовава решението за използването на външни дружества да се основава на анализ на разходите и ползите; още повече че поради нарастващата роля и значение на ИКТ в работата на Европейския парламент счита, че е важно да се издигне ролята на управлението на ИКТ на по-високо равнище, за да се гарантира също така по-голяма защита на сигурността; настоятелно призовава Генералната дирекция за иновации и техническо обслужване да предостави информация за разходите за външните изчислителни центрове в сравнение с предишните разходи в нейния доклад за дейността за 2010 г.
               
            
         Извънредни процедури на договаряне
      
      
                  38.
               
               
                  Припомня становището, което изрази в своята резолюция от 5 май 2010 г., че увеличаването на броя и дела на извънредните процедури на договаряне, регистрирано между 2007 и 2008 г., ясно задължава разпоредителите с бюджетни кредити да предприемат мерки за „преодоляване на тенденцията“, както и че прикани генералния секретар да докладва на комисията по бюджетен контрол във връзка с предприетите преди 1 септември 2010 г. мерки.
               
            
                  39.
               
               
                  Изразява загриженост предвид запазващата се тенденция на увеличаване на броя извънредни процедури на договаряне и отново призовава генералния секретар и оправомощените разпоредители с бюджетни кредити да предприемат ефективни и ефикасни мерки с цел преодоляване на тази тенденция, както и да докладват до 30 септември 2011 г. на компетентната парламентарна комисия за предприетите мерки; настоятелно призовава също така своята администрация да продължи да контролира строго тези процедури, по-специално предвид евентуални конфликти на интереси, и да прилага завишени и възпиращи санкции по отношение на всяка открита нередност.
               
            
         Правилник за дейността
      
      
                  40.
               
               
                  Отбелязва, че вътрешната организация и разпределението на правомощията между вътрешните структури на Парламента се определят от неговия правилник; подчертава, че това е основен елемент в демократичния процес на доброто законотворчество.
               
            
                  41.
               
               
                  Счита, че възможността да се внасят въпроси с искане за писмен отговор до другите институции следва да бъде усъвършенствана чрез осигуряването на подходящи модели за всяка от институциите, както и чрез привеждане в съответствие на Правилника за дейността на Европейския парламент.
               
            
         Доклад за бюджетното и финансовото управление
      
      
                  42.
               
               
                  Отбелязва, че през 2009 г. Парламентът получи приходи в размер на 141 250 059 EUR (151 054 374 EUR през 2008 г.), от които 27 576 932 EUR целеви приходи.
               
            
         Представяне на счетоводните сметки на Парламента
      
      
                  43.
               
               
                  Отбелязва данните, въз основа на които бяха приключени счетоводните сметки на Парламента за финансовата 2009 година, а именно:
                  
                              (В евро)
                           
                        
                              а)   Налични бюджетни кредити
                              
                           
                        
                              бюджетни кредити за 2009 г.:
                           
                           
                              1 529 970 930
                           
                        
                              неавтоматични преноси от финансовата 2008 година:
                           
                           
                              8 315 729
                           
                        
                              автоматични преноси от финансовата 2008 година:
                           
                           
                              196 133 738
                           
                        
                              бюджетни кредити, съответстващи на целеви приходи за 2009 г.:
                           
                           
                              27 576 932
                           
                        
                              преноси, съответстващи на целеви приходи от 2008 г.:
                           
                           
                              36 808 922
                           
                        
                              
                                 Общо:
                              
                           
                           
                              1 798 806 251
                           
                        
                              б)   Усвояване на бюджетните кредити за финансовата 2009 година
                              
                           
                        
                              поети задължения:
                           
                           
                              1 670 143 804
                           
                        
                              извършени плащания:
                           
                           
                              1 466 075 267
                           
                        
                              автоматично пренесени бюджетни кредити, включително кредитите, произтичащи от целеви приходи:
                           
                           
                              201 826 738
                           
                        
                              неавтоматично пренесени бюджетни кредити:
                           
                           
                              10 100 000
                           
                        
                              освободени бюджетни кредити:
                           
                           
                              120 804 246
                           
                        
                              в)   Бюджетни приходи
                              
                           
                        
                              получени през 2009 г.:
                           
                           
                              141 250 059
                           
                        
                              
                                          г)
                                       
                                       
                                          Общо счетоводен баланс към 31 декември 2009 г.
                                       
                                    
                           
                              1 709 216 709
                           
                        
            
                  44.
               
               
                  Счита, че следва да се прибави допълнителна колона в таблицата със съответните данни за предходната година, за да се осигури по-голяма прозрачност и да се улесни съпоставката.
               
            
                  45.
               
               
                  Отбелязва със задоволство, че за първи път през 2009 г. не е извършен сборен трансфер в края на финансовата година, след няколко години, когато беше използвана възможността за сборни операции (най-вече за закупуване на сгради чрез авансово плащане на годишните плащания за дългосрочен наем), което говори за по-добро планиране на бюджета и по-добра дисциплина и заслужава да бъде приветствано; насърчава своята администрация да преследва тази цел и в бъдеще, както и да избягва, доколкото е възможно, прибягването до сборни трансфери.
               
            
         Декларация за достоверност от генералния секретар
      
      
                  46.
               
               
                  Приветства декларацията на генералния секретар от 2 юли 2010 г., в качеството му на главен оправомощен разпоредител с бюджетни кредити, относно годишните отчети за дейността на разпоредителите с бюджетни кредити за 2009 г., в която декларира, че е получил достатъчна увереност, че бюджетът на Парламента е изпълнен в съответствие с принципите на доброто финансово управление и че установената рамка за контрол осигурява необходимите гаранции за законосъобразността и редовността на свързаните с отчетите операции.
               
            
         Отчети за дейността, представени от генералните директори
      
      
                  47.
               
               
                  Отбелязва, че в момента всеки генерален директор (оправомощен разпоредител с бюджетни кредити) подготвя свой собствен годишен отчет за дейността, както и че не се изготвя и приема общ доклад за дейността на институцията като цяло; приканва генералния секретар да разгледа възможността за изготвянето на по-разбираема, консолидирана версия (обобщение) на годишните отчети за дейността за процедурата по освобождаване от отговорност за 2010 г., както вече се прави в други институции, като гарантира, че приложенията на докладите не се сканират, а се зареждат по начин, който допуска търсене с помощта на компютър; счита, че докладът за бюджетното и финансовото управление се различава от предложеното обобщение на годишните отчети за дейността.
               
            
                  48.
               
               
                  Отбелязва, че съгласно член 8, параграфи 4—7 от Вътрешния правилник относно изпълнението на бюджета на Европейския парламент от оправомощените разпоредители с бюджетни кредити се изисква да докладват на главния оправомощен разпоредител с бюджетни кредити за изпълнението на другите си задължения, като представят три доклада в рамките на годината (един в началото на финансовата година, вторият на 15 юни, а третият на 15 октомври) в допълнение към годишния отчет за дейността за предходната година; подкрепя становището, че е необходимо да се намали тази тежест в областта на отчитането с цел опростяване, така че генералните директори да изготвят само един вариант на своя годишен отчет за дейността.
               
            
                  49.
               
               
                  Подчертава обаче, че това опростяване на задълженията за отчитане на упълномощените разпоредители с бюджетни кредити не следва да засяга задължението им да информират главния оправомощен разпоредител с бюджетни кредити за всички съществени операции, които биха могли да имат финансови последици за бюджета, и за всяко значително събитие, което би могло да застраши доброто управление на бюджетните кредити или да възпрепятства постигането на определените цели.
               
            
                  50.
               
               
                  Отбелязва някои слабости в докладването по отношение на минималните стандарти за вътрешен контрол в годишните отчети за дейността; предлага, с цел подобряване на отчетността, тези стандарти да се преразгледат и да се създаде интегрирана вътрешна система за докладване.
               
            
                  51.
               
               
                  Отново отправя своето искане (13) генералният секретар да информира комисията по бюджетен контрол за конкретните мерки, включително крайните срокове за изпълнение, които е предприел или ще предприеме, за да укрепи системата за вътрешен контрол на Парламента; припомня, че предоставянето на тази информация се очаква от 31 декември 2010 г.
               
            
                  52.
               
               
                  Предлага, с цел повишаване на прозрачността в рамките на Парламента, целите и задачите, работната програма и щатното разписание на административните единици на Парламента, в това число отделите и службите, да бъдат публикувани на вътрешния сайт на Парламента, както беше направено вече в Комисията.
               
            
                  53.
               
               
                  Отбелязва, че да се установи къде действително се насочват и как се използват средствата от различните бюджетни редове, изисква огромни допълнителни усилия от страна на членовете на ЕП и обществеността; по тази причина с цел повишаване на прозрачността предлага да се създаде лесен за ползване интернет инструмент, който да показва паричните потоци не само в цифри, но и по бюджетни редове с различна големина, като отразява тези цифри и прави необходимите връзки между отделните елементи по веригата, на различните равнища на действие, така че паричните потоци да могат да бъдат лесно разпознавани и проследявани на възможно най-конкретно равнище на усвояване, без никога да се пренебрегва защитата на личните данни.
               
            
         Годишен доклад относно възложените обществени поръчки
      
      
                  54.
               
               
                  Отбелязва, че въз основа на информацията, предоставена от отделите, разпоредители с бюджетни кредити, централните служби изготвиха годишния доклад (14) до бюджетния орган относно възложените обществени поръчки през 2009 г. и следната разбивка на всички поръчки, възложени през 2009 и 2008 г.:
                  
                              Вид на договора
                           
                           
                              2009 г.
                           
                           
                              2008 г.
                           
                        
                              Брой
                           
                           
                              Процент
                           
                           
                              Брой
                           
                           
                              Процент
                           
                        
                              Услуги
                           
                           
                              157
                           
                           
                              62 %
                           
                           
                              241
                           
                           
                              67 %
                           
                        
                              Доставки
                           
                           
                              56
                           
                           
                              22 %
                           
                           
                              59
                           
                           
                              17 %
                           
                        
                              Строително-ремонтни дейности
                           
                           
                              34
                           
                           
                              14 %
                           
                           
                              44
                           
                           
                              12 %
                           
                        
                              Сгради
                           
                           
                              5
                           
                           
                              2 %
                           
                           
                              15
                           
                           
                              4 %
                           
                        
                              
                                 Общо
                              
                           
                           
                              252
                           
                           
                              100 %
                           
                           
                              359
                           
                           
                              100 %
                           
                        
                     
                  
                              Вид на договора
                           
                           
                              2009 г.
                           
                           
                              2008 г.
                           
                        
                              Стойност (EUR)
                           
                           
                              Процент
                           
                           
                              Стойност (EUR)
                           
                           
                              Процент
                           
                        
                              Услуги
                           
                           
                              415 344 963
                           
                           
                              75 %
                           
                           
                              454 987 532
                           
                           
                              67 %
                           
                        
                              Доставки
                           
                           
                              34 980 727
                           
                           
                              6 %
                           
                           
                              22 868 681
                           
                           
                              3 %
                           
                        
                              Строително-ремонтни дейности
                           
                           
                              36 045 314
                           
                           
                              6 %
                           
                           
                              81 247 056
                           
                           
                              12 %
                           
                        
                              Сгради
                           
                           
                              70 394 138
                           
                           
                              13 %
                           
                           
                              123 429 315
                           
                           
                              18 %
                           
                        
                              
                                 Общо
                              
                           
                           
                              556 765 142
                           
                           
                              100 %
                           
                           
                              682 532 584
                           
                           
                              100 %
                           
                        (Годишен доклад относно обществените поръчки, възложени от Европейския парламент, 2009 г., стр. 3—4)
               
            
                  55.
               
               
                  Подчертава, че стойността на договорите за обществени поръчки възлиза приблизително на една трета от общия бюджет на Парламента и че обществените поръчки са най-уязвимата на лошо управление област; по тази причина отново отправя искане за редовна оценка на системите за възлагане на обществени поръчки, и в частност за осъществяването на вътрешен контрол върху договорите, възложени при процедури на договаряне и при ограничени процедури.
               
            
                  56.
               
               
                  Изисква от генералния секретар да докладва дали увеличаването на тавана за договори с малка стойност от 25 000 EUR на 60 000 EUR през 2007 г. облекчи достъпа на малките дружества според очакванията, без съществено да занижава контрола на процедурите по възлагане на обществени поръчки; отбелязва, че тези договори формират едва 0,76 % от стойността, но са 39,29 % от общия брой договори за възлагане на обществени поръчки.
               
            
                  57.
               
               
                  Отбелязва разбивката на договорите, сключени през 2009 и 2008 г., по вид на използваната процедура, както следва:
                  
                              Вид на процедурата
                           
                           
                              2009 г.
                           
                           
                              2008 г.
                           
                        
                              Брой
                           
                           
                              Процент
                           
                           
                              Брой
                           
                           
                              Процент
                           
                        
                              Открита
                           
                           
                              73
                           
                           
                              29 %
                           
                           
                              126
                           
                           
                              35 %
                           
                        
                              Ограничена
                           
                           
                              13
                           
                           
                              5 %
                           
                           
                              14
                           
                           
                              4 %
                           
                        
                              Процедура на договаряне
                           
                           
                              166
                           
                           
                              66 %
                           
                           
                              219
                           
                           
                              61 %
                           
                        
                              
                                 Общо
                              
                           
                           
                              252
                           
                           
                              100 %
                           
                           
                              359
                           
                           
                              100 %
                           
                        
                     
                  
                              Вид на процедурата
                           
                           
                              2009 г.
                           
                           
                              2008 г.
                           
                        
                              Стойност (EUR)
                           
                           
                              Процент
                           
                           
                              Стойност (EUR)
                           
                           
                              Процент
                           
                        
                              Открита
                           
                           
                              415 996 418
                           
                           
                              75 %
                           
                           
                              345 415 316
                           
                           
                              51 %
                           
                        
                              Ограничена
                           
                           
                              9 458 434
                           
                           
                              2 %
                           
                           
                              139 782 362
                           
                           
                              20 %
                           
                        
                              Процедура на договаряне
                           
                           
                              131 310 290
                           
                           
                              23 %
                           
                           
                              197 334 906
                           
                           
                              29 %
                           
                        
                              
                                 Общо
                              
                           
                           
                              556 765 142
                           
                           
                              100 %
                           
                           
                              682 532 584
                           
                           
                              100 %
                           
                        (Годишен доклад относно договорите, възложени от Европейския парламент, 2009 г., стр. 5)
               
            
         Извънредни процедури на договаряне
      
      
                  58.
               
               
                  Отбелязва в частност постоянното увеличаване през 2009 г. (макар и с по-бавни темпове, отколкото през 2008 г. в сравнение с 2007 г.) на броя на извънредните процедури на договаряне, както е показано в следната разбивка; очаква тази тенденция да се промени из основи през идните години:
                  
                              Генерална дирекция
                           
                           
                              2009 г.
                           
                           
                              2008 г.
                           
                        
                              Брой
                           
                           
                              Процент от общия брой договори в съответната ГД
                           
                           
                              Брой
                           
                           
                              Процент от общия брой договори в съответната ГД
                           
                        
                              Генерална дирекция за председателството (без Дирекцията за информационни технологии)
                           
                           
                              14
                           
                           
                              53,85 %
                           
                           
                              8
                           
                           
                              44,44 %
                           
                        
                              Генерална дирекция за вътрешни политики на ЕС
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Генерална дирекция по външни политики на ЕС
                           
                           
                              1
                           
                           
                              50,00 %
                           
                           
                              3
                           
                           
                              75,00 %
                           
                        
                              Генерална дирекция за информация (без Дирекцията на библиотеката)
                           
                           
                              29
                           
                           
                              42,03 %
                           
                           
                              16
                           
                           
                              16,00 %
                           
                        
                              Генерална дирекция за персонала
                           
                           
                              1
                           
                           
                              16,67 %
                           
                           
                              0
                           
                           
                              0,00 %
                           
                        
                              Генерална дирекция за инфраструктури и логистика (без Дирекцията за устни преводи)
                           
                           
                              37
                           
                           
                              38,14 %
                           
                           
                              36
                           
                           
                              34,95 %
                           
                        
                              Генерална дирекция за устни преводи и организиране на конференции (бивша Дирекция за устни преводи)
                           
                           
                              3
                           
                           
                              21,43 %
                           
                           
                              9
                           
                           
                              56,25 %
                           
                        
                              Генерална дирекция за писмени преводи (без Дирекцията за публикации)
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Генерална дирекция за иновации и техническо обслужване (бивши Дирекция за публикации и Дирекция за информационни технологии)
                           
                           
                              4
                           
                           
                              36,36 %
                           
                           
                              9
                           
                           
                              56,25 %
                           
                        
                              Генерална дирекция по финанси
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Правна служба
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              
                                 Парламент общо
                              
                           
                           
                              89
                           
                           
                              35,32 %
                           
                           
                              81
                           
                           
                              22,56 %
                           
                        (Годишен доклад относно договорите, възложени от Европейския парламент, 2009 г., стр. 9)
               
            
         Годишен доклад на Сметната палата за финансовата 2009 година
      
      
         Общи констатации
      
      
                  59.
               
               
                  Отбелязва, че съгласно одита на Сметната палата като цяло плащанията не съдържат съществени грешки и че при извършената оценка, доколко системите за управление и контрол отговарят на изискванията на Финансовия регламент, Сметната палата не откри съществени слабости.
               
            
         Назначаване на срочно и договорно наети служители
      
      
                  60.
               
               
                  Отбелязва констатацията на Сметната палата, че в пет от двадесет случая не са били представени документи, доказващи спазването на правилата относно класификацията на служители като срочно и договорно наети служители и на правилата, свързани с изпълнението на езикови, военни и други задължения; отбелязва отговорите, дадени от Парламента в рамките на двустранната дискусионна процедура със Сметната палата.
               
            
         Социални надбавки на служителите
      
      
                  61.
               
               
                  Отбелязва, че Сметната палата установи (15), че в 16 от 30 случая информацията, с която парламентарните служби разполагат, за да могат да гарантират, че надбавките, предвидени в Правилника за персонала, се изплащат на служителите в съответствие с общностното и националното законодателство, не е актуална; изразява съгласие със Сметната палата, че следователно съществува риск от извършване на неправилно изчислени или недължими плащания в случай на промяна на обстоятелствата за отделните служители.
               
            
                  62.
               
               
                  Отбелязва със задоволство отговорите на администрацията на Парламента в смисъл, че през 2009 г. е предприета кампания за проверка дали изплащането на надбавки за жилищни нужди в полза на служители, които нямат деца на издръжка, все още е основателно, че в момента се извършва редовна проверка на положението на персонала, както и че от 2010 г. насам тази проверка е вече автоматизирана (чрез използването на „електронен фиш“), което позволява извършването на най-малкото годишна проверка на личните и административните данни на членовете на персонала.
               
            
         Организация и функциониране на политическите групи
      
      
                  63.
               
               
                  Отбелязва, че член 12, параграф 9 от вътрешния правилник на Парламента за изпълнението на бюджета, приет на 27 април 2005 г., гласи, че областта на правомощия на вътрешния одитор не включва бюджетните кредити от бюджета на Парламента, управлявани от политическите групи; отбелязва също, че специфичните правила за използване на тези бюджетни кредити изискват всяка политическа група да създаде свои вътрешни финансови правила и да прилага система за вътрешен контрол.
               
            
                  64.
               
               
                  Подчертава, че всички политически групи трябва да бъдат подлагани ежегодно на външен одит и да представят външна одиторска заверка.
               
            
                  65.
               
               
                  Подчертава, че политическите групи носят отговорността за въвеждането на своя система за вътрешен контрол и че това не следва да бъде отговорност на вътрешния одитор на Парламента, и призовава Бюрото да се консултира с политическите групи за по-нататъшното развитие на разпоредбите относно одита.
               
            
                  66.
               
               
                  Приветства факта, че изчисляването на преносите беше извършено по същия начин като през годината на избори 2004 г., когато правилото за 50 % беше приложено спрямо агрегираните данни за двете шестмесечия.
               
            
         Последващи действия на генералния секретар по отношение на резолюцията за освобождаване от отговорност за финансовата 2008 година
      
      
                  67.
               
               
                  Отбелязва със задоволство доброто качество на писмените отговори на резолюцията за освобождаване от отговорност за финансовата 2008 година, предоставени от комисията по бюджетен контрол на 19 ноември 2010 г.; въпреки това изразява съжаление, че не е било възможно да получи тези отговори преди началото на процедурата по освобождаване от отговорност за финансовата 2009 година; очаква за процедурата по освобождаване от отговорност за финансовата 2010 година да се проведе размяна на мнения между генералния секретар и комисията по бюджетен контрол преди края на октомври 2011 г.
               
            
                  68.
               
               
                  Припомня своето искане, което отправи в своята резолюция от 5 май 2010 г., генералният секретар да се свърже с другите институции на ЕС с цел създаване на централна база данни за провежданите от тях проучвания и осигуряване на достъп до тези проучвания и за широката общественост; насърчава своя генерален секретар да предприеме последващи действия във връзка с това искане, по-специално като предложи на Комисията тази институция да създаде такава централна база данни; изисква да бъде надлежно информиран за тази инициатива и междувременно очаква пълният текст на проведените от Парламента проучвания да бъде публикуван на уебсайта на Парламента.
               
            
                  69.
               
               
                  Отбелязва със задоволство, че генералният секретар е изпратил писма на генералните директори, за да им напомни да изпълнят действията с решаващо значение, договорени между вътрешния одитор и техните служби.
               
            
                  70.
               
               
                  Изразява задоволство от действията, предприети вследствие на критиките, които отправи в своята резолюция за освобождаване от отговорност от 5 май 2010 г., относно организираните от Комитета по персонала ски ваканции; припомня, че според новите правила финансовото подпомагане от страна на Парламента може да бъде предоставяно само на децата на служители със степени до AST 4 и че субсидията вече зависи от броя на децата (16).
               
            
         Годишният доклад на вътрешния одитор
      
      
                  71.
               
               
                  Приветства факта, че считано от 1 септември 2009 г. службата за вътрешен одит е подчинена, с административна цел, на генералния секретар; отбелязва със задоволство, че тази важна промяна е в съответствие с професионалните стандарти за организационна независимост на службата за вътрешен одит и подобрява както ефективността на дейността по вътрешен одит, така и начина, по който одитираните отдели възприемат неговата независима и обективна роля.
               
            
                  72.
               
               
                  Отбелязва, че по време на заседанието на компетентната комисия на 13 януари 2011 г. вътрешният одитор представи годишния си доклад и обясни, че през 2009 г. е извършил следната одитна дейност:
                  
                              —
                           
                           
                              одити на процеса по възлагане на обществени поръчки в Генералната дирекция за председателството, Генералната дирекция за инфраструктури и логистика и Генералната дирекция по финанси, както и проследяване на централните действия от доклада относно вътрешния одит № 05/02, приет на 31 март 2006 г.,
                           
                        
                              —
                           
                           
                              одит на политиката за сградите: планиране, оценка и управление на нуждите от помещения,
                           
                        
                              —
                           
                           
                              втория последващ контрол на незавършените действия от одитите на сметките за авансови средства, инвентара и бюджетното управление в някои информационни бюра,
                           
                        
                              —
                           
                           
                              третия последващ контрол по прегледа на рамката за вътрешен контрол на институцията,
                           
                        
                              —
                           
                           
                              одит на процеса на разработване на информационни приложения, както и
                           
                        
                              —
                           
                           
                              последващите действия във връзка с прегледа на вноските за политическите партии на европейско равнище и новия преглед на политическите фондации и прилагането на правилата за резервите и преноса на излишъци.
                           
                        
            
                  73.
               
               
                  Отбелязва и подкрепя становищата, изразени от вътрешния одитор по отношение на:
                  
                              —
                           
                           
                              общата необходимост от подобряване на подготовката и планирането на процедурите по възлагане на обществени поръчки и предварителната оценка на потребностите,
                           
                        
                              —
                           
                           
                              факта, че въпреки подобренията в централизираните указания и подкрепата за процеса по възлагане на поръчки и въпреки създадените полезни инструменти и стандартни документи отделите не ги използват систематично,
                           
                        
                              —
                           
                           
                              факта, че съществува необходимост и от неотложни разработки в областта на ИТ в подкрепа на процеса по възлагане на поръчки и изпълнението на договорите,
                           
                        
                              —
                           
                           
                              необходимостта, като предварително условие за всеки проект в сферата на информационните технологии, от задължително моделиране на бизнес процесите от страна на отделите ползватели, което би спомогнало за подобряването на ефикасността и ефективността на рамките за вътрешен контрол и процесите на управление на риска в отделите,
                           
                        
                              —
                           
                           
                              значението на рисковете, свързани с прекомерната зависимост от външните доставчици на услуги в областта на консултирането и специализираните технически познания.
                           
                        
            
                  74.
               
               
                  Счита, че докладите от вътрешния одит следва да бъдат предоставени при определени условия на членовете на комисията по бюджетен контрол; настоятелно призовава председателя на тази комисия да договори тези условия с генералния секретар.
               
            
         Отговорник по управлението на риска
      
      
                  75.
               
               
                  Отбелязва със задоволство, че отговорникът по управлението на риска пое функциите си на 1 юни 2010 г. и се отчита директно на генералния секретар; разбира, че не е възможно в службата да бъде назначен целият необходим персонал през 2011 г., че първият рисков профил се очаква да бъде представен през първата половина на 2011 г. и че подходът и стратегията за управление на риска ще бъдат разработени под ръководството на генералния секретар до лятото на 2011 г.; очаква неговата компетентна комисия да бъде напълно информирана за всички нови развития и стратегически документи относно управлението на риска в Парламента и да получава годишния отчет за дейността на отговорника по управлението на риска, считано от процедурата по освобождаване от отговорност за финансовата 2010 година.
               
            
                  76.
               
               
                  Счита, че дори и да няма финансов риск, Парламентът следва, доколкото е възможно, да се стреми да избягва рисковете от накърняване на репутацията, да идентифицира стратегическите рискове (по-специално в областта на ИТ и сградите), да гарантира функционирането на ефективна система за управление на риска на централно равнище със съгласувана процедура за откриване и оценка на риска, да формулира и отчита ответните действия предвид тези рискове и да предоставя гаранции на надзорните органи и на органите за вземане на решение, че управлението на риска е ефективно и всички действия в отговор на рисковете, включително вътрешният контрол, са целесъобразни.
               
            
                  77.
               
               
                  Настоятелно призовава генералния секретар да установи, с помощта на отговорника по управлението на риска, последователен подход за цялата институция във връзка с идентифицирането и управлението на чувствителните длъжности.
               
            
         УПРАВЛЕНИЕ НА АДМИНИСТРАЦИЯТА НА ПАРЛАМЕНТА
      
      
         Генерална дирекция за председателството
      
      
                  78.
               
               
                  Отбелязва високите разходи за мерките за предотвратяване на евентуална епидемия от грип H1N1, предприети между средата на септември 2009 г. и края на март 2010 г., възлизащи на близо 1 261 000 EUR; подчертава необходимостта в бъдеще първо да се прецени броят на хората, които биха поискали ваксината, преди тя да бъде закупена.
               
            
         Генерална дирекция за вътрешни политики на ЕС и Генерална дирекция по външни политики на ЕС
      
      
                  79.
               
               
                  Посочва разходите за парламентарни делегации (Генерална дирекция по външни политики на ЕС) през 2009 г., които възлизат на близо 4 301 000 EUR.
               
            
                  80.
               
               
                  Подчертава основното значение на управлението на специфичните знания, по-специално в работата на комисиите, както и необходимостта от постоянни и актуални знания в техните области на дейност; припомня големия брой на новоизбраните членове на ЕП в последните парламентарни мандати; отправя искане към Бюрото да обмисли възможността за предоставяне на допълнителна специфична информация и обучение на членовете на ЕП, включително специфични мерки за новите 18 членове на ЕП (17) и за бъдещите наблюдатели от Хърватия.
               
            
                  81.
               
               
                  Приветства създаването на система за подкрепа във връзка със сигурността на делегациите извън трите места на работа, чиято основна цел е да предостави на ръководството на Парламента цялата съответна информация, необходима за осигуряването на помощ на членовете на делегациите в случай на извънредна ситуация; изтъква важността на горещата телефонна линия (на разположение 24 часа, 7 дни в седмицата), на длъжността на дежурния служител в отдела по сигурност и подходящото обучение и предоставяне на информация за сигурността, както и на създаването на бъдещ център за реагиране при кризи; би искал да бъде информиран за общите разходи за тази операция.
               
            
         Генерална дирекция за информация
      
      
                  82.
               
               
                  Отбелязва, че човешките ресурси на разположение на Генералната дирекция за комуникация включват 722 длъжности към 31 декември 2009 г., а окончателните управлявани бюджетни кредити възлизат на 80 935 000 EUR; изисква броят и местоположението на длъжностите да се преразгледат и да се даде подробно обяснение за необходимостта, която обуславя тези длъжности, придружено от анализ на въздействието и резултатите, изготвен от Генералната дирекция за комуникация.
               
            
                  83.
               
               
                  Пита се дали генералната дирекция се нуждае от отдел „Изпълнение и стратегическо управление“, както и от отдел „Политики“ и „Ресурси“; отправя искане към генералния секретар да преразгледа тези структури и да прецени дали създаването на такъв отдел може да се разглежда като началото на процес на създаване на големи и ненужни кабинети за генералните директори.
               
            
                  84.
               
               
                  Отбелязва, че повечето ръководители на информационните бюра на Парламента са съставили съвместно писмо, в което се поставят под въпрос аспекти на бюджетното управление на генералната дирекция, и призовава генералния секретар да проучи ситуацията и да установи дали създаването на централни звена в генералната дирекция, като например отделите „Изпълнение и стратегическо управление“ и „Политики“, отстранява служители от основни дейности, като например бюджетното управление, което става за сметка на ефективността на генералната дирекция.
               
            
                  85.
               
               
                  Настоява, че в рамките на бюджетен ред 3 2 4 2 следва да бъдат подробно посочени по ясен и прозрачен начин конкретните дейности и свързаните с тях разходи.
               
            
         Център за посетители
      
      
                  86.
               
               
                  Изразява съжаление предвид изключително голямото закъснение при откриването на Центъра за посетители (първоначално предвидено за изборите за Европейски парламент през 2009 г.), както и лошото планиране и недостатъчната подкрепа от страна на администрацията в началната фаза; отбелязва, че към момента датата на откриване е предвидена за октомври—ноември 2011 г.; отново отправя искане за подробно обяснение на конкретните причини за това значително закъснение и точния размер на увеличението на стойността на проекта, включително подробен анализ на процедурите за възлагане на обществени поръчки.
               
            
                  87.
               
               
                  Подчертава необходимостта да се осигури лесна връзка (коридор) за групите посетители между Центъра за посетители, пленарната зала и бъдещия Дом на европейската история; отправя искане към генералния секретар до 30 септември 2011 г. да предостави на комисията по бюджетен контрол конкретни планове за изграждането на подобна връзка, придружени от прогноза за съответните максимални разходи.
               
            
         Дом на европейската история
      
      
                  88.
               
               
                  Изразява съжаление, че решенията по отношение на Дома на европейската история са били взети единствено от Бюрото на Парламента; призовава за участието на съответните комисии на Парламента в следващите решения относно концепцията за Дома на европейската история; насърчава обсъждането на възможността за провеждане на изложби на различни места в Европа на първи етап; призовава за разработването на концепция за Дома на европейската история като самостоятелно и независимо юридическо лице с възможно най-слабо отражение върху административния бюджет на Парламента.
               
            
                  89.
               
               
                  Би искал да бъде информиран за общата стойност на Дома на европейската история и отправя искане към генералния секретар да предостави информация за мерките, които ще бъдат предприети с цел справяне с очакваното голямо увеличение на посетителите за двата проекта по отношение на местата за паркиране (автобуси, леки автомобили) и лесния достъп до еспланадата („la dalle“).
               
            
         Групи посетители
      
      
                  90.
               
               
                  Припомня, че разходите за посещения на спонсорирани групи следва да се възстановяват на ръководителя на групата и че Парламентът следва да проведе проучване, което да покаже дали системата на възстановяване на разходите за пътуване на групи от официални посетители е адекватна с оглед на различните отправни точки и дестинации на техните посещения.
               
            
         EuroparlTV
      
      
                  91.
               
               
                  Изразява съжаление поради факта, че EuroparlTV не може да се счита за успех предвид изключително малкия брой преки индивидуални ползватели (18) (с изключение на зрителите, които гледат канала благодарение на споразуменията за партньорство с регионалните телевизионни станции), въпреки значителните годишни бюджетни кредити, които получава, възлизащи на близо 9 000 000 EUR; поради тази причина призовава за оценка на съотношението на разходите и ползите от Europarl TV с цел да се реализират икономии в тази област.
               
            
         Награди
      
      
                  92.
               
               
                  Отбелязва, че през последните няколко години Парламентът значително увеличи броя и бюджета на своите награди (19); изразява съмнения относно това дали тези награди представляват по най-добрия начин основните компетенции на Парламента и задачите, които произтичат от неговите законодателни и бюджетни прерогативи и прерогативи, свързани с бюджетния контрол; призовава Бюрото да се въздържа от финансирането на нови награди и да изготви преглед на съществуващите схеми за награди.
               
            
                  93.
               
               
                  Изразява съжаление поради факта, че въпреки становището си, което изрази в своята резолюция (20), че наградата за журналистика е неуместна, тъй като не би следвало Парламентът да присъжда награди на журналисти, чиято задача е да разследват критично институциите на ЕС и тяхната работа, Генералната дирекция за информация вече стартира процедурата за наградата за 2011 г.; призовава за премахване на наградата за 2012 г.
               
            
                  94.
               
               
                  Изисква всички разходи, които са пряко или косвено свързани с наградите на Европейския парламент, да бъдат представени по открит и прозрачен начин.
               
            
         Избирателна кампания през 2009 г.
      
      
                  95.
               
               
                  Отбелязва със загриженост общия спад на избирателната активност на изборите за Европейски парламент през 2009 г. до 43,2 % въпреки положените значителни усилия за укрепване на институционалната избирателна кампания на Парламента, която струва близо 5 676 000 EUR.
               
            
         Бюро за връзка във Вашингтон
      
      
                  96.
               
               
                  Отбелязва, че общите разходи за създаването на бюро за връзка на Европейския парламент с Конгреса във Вашингтон през 2009 и 2010 г. се очаква да достигнат близо 400 000 щатски долара годишно в резултат на постигнатото административно споразумение с Комисията; отбелязва, че създаването на бюрото не е довело до разкриването на нови длъжности, като назначенията се осъществяват чрез преразпределения, дългосрочни мисии и система за едногодишни мисии; изразява загриженост във връзка с евентуалните бъдещи разходи и изисква неговите компетентни комисии да бъдат информирани редовно и надлежно за всички бъдещи планове във връзка с това бюро със значително финансово отражение.
               
            
         Информационни бюра
      
      
                  97.
               
               
                  Подчертава необходимостта от постоянна и равномерно разпространявана информация за европейското гражданство; по тази причина подчертава значението на добре балансираните местоположения на своите информационни бюра.
               
            
         Генерална дирекция за персонала
      
      
                  98.
               
               
                  Отбелязва, че равнището на неизпълнените поети задължения (малко по-малко от 6 000 000 EUR, или 1,4 %) за позиция 1200 (Възнаграждения и надбавки) може да се обясни с решението, взето от Съвета през декември 2009 г. за отпускане на годишна корекция на възнагражденията от само 1,85 %, докато бюджетът беше преразгледан на базата на ставката от 3,7 %, която беше посочена и предложена от Комисията.
               
            
                  99.
               
               
                  Отбелязва, че след въвеждането на новите правила за акредитираните парламентарни сътрудници Генералната дирекция за персонала трябваше да обработи 1 770 нови договора, сключени по силата на новите правила, като по-голямата част от работата беше съсредоточена през 2009 г.; отбелязва, че в общи линии тази операция може да се счита за успешна.
               
            
                  100.
               
               
                  Изразява съжаление поради факта, че наемането на работа на членове на семейството като сътрудници все още е разрешено съгласно дерогациите от Устава на членовете на ЕП, приети от Бюрото на неговото заседание от 23 ноември 2009 г.; настоятелно призовава администрацията да проучи внимателно обосновката за останалите случаи на подобна заетост; отправя искане към генералния секретар да прецени дали трябва да има специални правила, които да попречат на членовете на ЕП да назначават взаимно членове на своите семейства като сътрудници.
               
            
                  101.
               
               
                  Отбелязва значителното присъствие на граждани от една определена държава-членка (13,5 %, най-високия процент сред всички националности) в генералния секретариат на Парламента; припомня, че генералният секретариат служи еднакво на членовете на ЕП от всички държави-членки и че персоналът трябва да отразява това в по-голяма степен.
               
            
         Мисии в трите места на работа на ЕП
      
      
                  102.
               
               
                  Подчертава необходимостта от допълнително рационализиране на мисиите между трите места на работа, като се осигурява тяхната по-добра обосновка и контрол, за да се избегнат излишните мисии и разходи, и по-конкретно необходимостта от отчитане на предстоящите резултати от проверките на службата за вътрешен одит в областта на парламентарното съдействие; призовава генералния секретар да докладва в рамките на процедурата по освобождаване от отговорност за общия размер на икономиите, които са били реализирани в резултат на допълнителното рационализиране.
               
            
         Генерална дирекция за инфраструктури и логистика
      
      
                  103.
               
               
                  Изразява загриженост относно случая с нередовните фактури, при който няма доказателства за умишлена измама, тъй като той показва неспособността на системата за вътрешен контрол на Генералната дирекция за инфраструктури и логистика да предотврати възникването на подобни случаи; отново призовава Генералната дирекция за инфраструктури и логистика да изпълнява стриктно плана за действие, съгласуван с вътрешния одитор.
               
            
         Транспорт за членовете на ЕП
      
      
                  104.
               
               
                  Отбелязва, че разходите на службата за служебни автомобили на Парламента възлизат на 1 272 932 EUR в Страсбург и 2 352 756 EUR в Брюксел; отбелязва също, че Парламентът е подписал нов договор за службата за служебни автомобили с прогнозна обща стойност в размер на 5 250 000 EUR (за четири години).
               
            
                  105.
               
               
                  Призовава Бюрото да преразгледа правилата за ползвателите на специални служебни автомобили, за да се премахне настоящата практика тези автомобили да се движат празни на дълги разстояния единствено с цел да обслужват пътувания на кратки разстояния (от летищата до крайната цел в града и отново обратно); подчертава разходите, направени вследствие на тези практики; настоятелно призовава Бюрото да намери по-евтини алтернативи, за да се осигури икономически най-изгодното използване на средствата на данъкоплатците.
               
            
         Столово хранене и ресторанти
      
      
                  106.
               
               
                  Счита, че услугите, които не са необходими във връзка с дейността на институцията, но които се предоставят в рамките на сградите на Парламента от дружества със стопанска цел, трябва да бъдат самостоятелни от икономическа гледна точка и не следва да бъдат финансирани пряко или косвено със субсидии от бюджета на Парламента, като всички изключения за начислените разходи трябва да бъдат посочени отделно в бюджета и да бъдат надлежно обосновани.
               
            
                  107.
               
               
                  Счита, че предвид множеството свободни места в сградите на Парламента за столови, барове и търговски площи, редица конкурентни заведения за обществено хранене, включително утвърдени марки (кафенета, заведения за сандвичи, ресторанти и др.) биха могли, ако бъдат допуснати да се установят в Парламента, да предложат по-добро обслужване на персонала; призовава да се изготви план, за да се посочи по какъв начин различните обекти за обществено хранене биха могли да бъдат предложени на търг поотделно след изтичането на настоящите договори.
               
            
                  108.
               
               
                  Изиска допълнителна информация относно функционирането на сектора на столовото хранене и ресторантите, по-специално относно връзката между годишната субсидия и състоянието на печалба/загуба.
               
            
         Генерална дирекция за писмени преводи и публикации и Генерална дирекция за устни преводи и организиране на конференции
      
      
                  109.
               
               
                  Подчертава, че освен поддържането на висок стандарт на работа, също така е необходимо да се постигне по-ефективно използване на езиковите ресурси и да се контролират техните разходи, като се разглежда общата работна натовареност за всеки езиков отдел и се гарантира намаляването на разходите, породени от късното анулиране на заявки за заседания, посещения на делегации с устен превод и неспазването на крайните срокове за писмен превод, определени в Кодекса за поведение; настоява, че комисиите, делегациите и политическите групи, които упорито пренебрегват крайните срокове, определени в Кодекса за поведение, следва по-стриктно да ги спазват.
               
            
                  110.
               
               
                  Счита, че възлагането на писмен превод на външни изпълнители може да доведе до значителни икономии на разходите, но въпреки това следва да се положат усилия за повишаване на качеството на външните преводи; подкрепя нарастващото използване на базата данни Euramis, която е обща за всички институции на ЕС, както и на другите технологични разработки в областта на писмения превод (като единната интегрирана система на DocEP и Euramis/преводачески памети), които целят да се избегнат двойните преводи и да се намалят разходите за писмен превод; подчертава обаче, че нито една система за машинен превод не може да замени напълно писмените преводачи.
               
            
                  111.
               
               
                  Изразява безпокойство от липсата на налични човешки ресурси за някои езици и от факта, че набирането на нови устни и писмени преводачи може да бъде изложено на риск поради липсата на учебни програми в университетите на някои държави-членки; подчертава също бъдещия проблем с предстоящата смяна на поколенията сред устните и писмените преводачи от езиците на ЕС-15, голям брой от които се очаква да се пенсионират през следващите 5 до 10 години.
               
            
                  112.
               
               
                  Изразява своето голямо задоволство от високото качество на услугите по устен превод в Парламента, но изразява съжаление предвид ситуациите, в които се предлага устен превод на някои езици, без да бъде използван; подчертава необходимостта от мерки за намаляване на разходите за ненужен устен превод на заседания и поради тази причина отправя искане за разработването и неотложното въвеждане на система, при която се избягва осигуряването на устен превод на езици, които на практика не се говорят на дадено заседание.
               
            
                  113.
               
               
                  Предлага в подобна система да се предвиди например, че по време на заседания на работни групи ще се предоставя автоматично устен превод на шестте най-големи официални езика (FR, DE, EN, PL, ES, IT), докато устен превод на всеки друг от официалните езици ще се предоставя единствено по искане на член на ЕП със специално предварително уведомление за неговото присъствие, като така се гарантира правото на всеки член на ЕП да говори на своя език, ако желае, като същевременно се избягват ненужният устен превод и излишните разходи.
               
            
         Генерална дирекция по финанси
      
      
                  114.
               
               
                  Отбелязва със загриженост слабостите в процедурата за възлагане на обществени поръчки в Генералната дирекция по финанси, установени от вътрешния одитор в хода на одита на процеса по възлагане на обществени поръчки, според който в случая с поръчките за банкови услуги недостатъчната предварителна оценка на потребностите е довела до проблеми с тръжната документация и освен това е подчертала съществуването на значителни рискове, въпреки че одитът показа също, че настоящите мерки осигуряват подходяща степен на защита срещу основните рискове; подчертава неотложната необходимост от подобряване на функционирането на проверките, за да се справят по-ефективно с установените рискове.
               
            
                  115.
               
               
                  Счита, че услугите и процедурите на Генералната дирекция по финанси следва да бъдат опростени и рационализирани, за да се ускори обработката на фактури от местни сътрудници, установени в държавите-членки, и да се намалят опашките и бюрократичните процедури; счита, че Генералната дирекция по финанси следва да предоставя по-бърза електронна информация на членовете на ЕП относно оставащите налични средства; освен това счита, че Генералната дирекция по финанси следва да организира курсове за обучение за персонала на членовете на ЕП по отношение на процедурите; счита, че за тези цели Генералната дирекция по финанси следва да разработи план за действие най-късно до 30 септември 2011 г.
               
            
                  116.
               
               
                  Отбелязва със задоволство, че през 2009 г. в бюджета за пръв път са записани провизии за пенсиите на членовете на ЕП.
               
            
         Пътническа агенция
      
      
                  117.
               
               
                  Подчертава, че е важно да се гарантира непрекъснатост на дейността в случай на несъстоятелност или изтичане на договора на дадена пътническа агенция; очаква въвеждането на електронно фактуриране, което би следвало да доведе до значително опростяване и икономии на разходите.
               
            
                  118.
               
               
                  Отбелязва, че Парламентът има договор с една-единствена туристическа агенция и счита, че съществува известен риск такова монополно положение да попречи на членовете на ЕП и Парламента да получават най-добрите налични цени; изисква преглед на начините, по които туристическата агенция получава билетите, които се предлагат на членовете на ЕП и сътрудниците за официални мисии или на членовете на ЕП, които пътуват между местата на работа; отбелязва, че предлаганите билети не винаги са най-евтините на пазара за определена класа билети.
               
            
                  119.
               
               
                  Изисква от Генералната дирекция по финанси да докладва в своя отчет за дейността за 2010 г. относно развитието на цените, определени от новия изпълнител, и относно жалбите във връзка с преминаването от Carlsonwagonlit към BCD; изразява несъгласие с увеличаването на персонала и допълнителните плащания в размер на 34 000 EUR за 2010 г. малко след сключването на договора през декември 2009 г.; изисква в бъдещите договори да бъдат включени стимули, за да се гарантира възможно най-ниската цена за билетите.
               
            
                  120.
               
               
                  Призовава генералния секретар да възложи изготвянето на проучване за намаляването на пътните разходи на членовете и служителите на ЕП, в което например да се разгледа възможността за ежегодни групови резервации с авиокомпаниите, вместо индивидуални резервации и покупки на билети, или за използване на тръжни процедури за годишни договори за полети; освен това призовава да бъде разработена система за използването на събраните въздушни мили от полети, разходите за които се възстановяват от Парламента, с цел допълнително намаляване на разходите.
               
            
         Генерална дирекция за иновации и техническо обслужване
      
      
                  121.
               
               
                  Отбелязва решенията на Бюрото от 17 юни 2009 г. и от 18 октомври 2010 г. за разширяване на зоните с безжичен достъп до интернет (Wi-Fi) в Европейския парламент, за да се обхванат пленарната зала, залите за заседания на комисиите, кабинетите на членовете на ЕП и обществени места в Брюксел и Страсбург.
               
            
                  122.
               
               
                  Подчертава необходимостта от наличието на повече и по-добри ИТ инструменти в подкрепа на процеса по възлагане на обществени поръчки; в този контекст приветства стартираното на 20 декември 2010 г. от Генералната дирекция за иновации и техническо обслужване приложение WebContracts, версия 2.3, което поддържа рамковите договори, специфичните формуляри за поръчка и конкретни договори за услуги, свързани с рамков договор.
               
            
                  123.
               
               
                  Отправя искане към генералния секретар до 15 юли 2011 г. да предостави на комисията по бюджетен контрол докладна записка за графика, предвиден за въвеждането на системата за управление на знания, както и за икономиите, до които се очаква да доведе рационализирането на източниците на информация.
               
            
                  124.
               
               
                  Отбелязва със задоволство значителното намаляване (49 %, от 8 690 на 4 446) през 2010 г. на ИТ продукти на склад (принтери, компютри, преносими компютри, монитори и др.) в различните генерални дирекции; въпреки това призовава за допълнително намаляване на тези все още големи запаси, които освен това представляват значителна остатъчна стойност (близо 880 000 EUR); счита, че възможността за създаване на централно пространство за съхранение на принтери, факсове и компютри следва да бъде сериозно обмислена.
               
            
         Политически групи (бюджетна позиция 4000)
      
      
                  125.
               
               
                  Отбелязва, че през 2009 г. бюджетните кредити, записани по позиция 4000, са усвоени, както следва:
                  
                              Група
                           
                           
                              Първа половина на 2009 г.
                           
                           
                              Втора половина на 2009 г.
                           
                        
                              Годишни бюджетни кредити (21)
                              
                           
                           
                              Собствени средства и пренесени бюджетни кредити
                           
                           
                              Разходи
                           
                           
                              Процент на усвояване на годишните бюджетни кредити
                           
                           
                              Суми, пренесени към следващия период
                           
                           
                              Годишни бюджетни кредити
                           
                           
                              Собствени средства и пренесени бюджетни кредити
                           
                           
                              Разходи
                           
                           
                              Процент на усвояване на годишните бюджетни кредити
                           
                           
                              Суми, пренесени към следващия период
                           
                        
                              РРЕ (преди РРЕ-DЕ)
                           
                           
                              9 929
                           
                           
                              7 762
                           
                           
                              15 078
                           
                           
                              152 %
                           
                           
                              2 613
                           
                           
                              9 786
                           
                           
                              2 633
                           
                           
                              10 237
                           
                           
                              105 %
                           
                           
                              2 182
                           
                        
                              S&D (преди PSE)
                           
                           
                              7 357
                           
                           
                              6 936
                           
                           
                              9 857
                           
                           
                              134 %
                           
                           
                              4 436
                           
                           
                              6 877
                           
                           
                              4 499
                           
                           
                              6 893
                           
                           
                              100 %
                           
                           
                              4 483
                           
                        
                              ALDE
                           
                           
                              3 382
                           
                           
                              3 034
                           
                           
                              4 750
                           
                           
                              140 %
                           
                           
                              1 667
                           
                           
                              3 058
                           
                           
                              1 698
                           
                           
                              2 578
                           
                           
                              84 %
                           
                           
                              2 178
                           
                        
                              Verts/ALE
                           
                           
                              1 453
                           
                           
                              1 049
                           
                           
                              1 953
                           
                           
                              134 %
                           
                           
                              548
                           
                           
                              1 907
                           
                           
                              554
                           
                           
                              1 282
                           
                           
                              67 %
                           
                           
                              1 179
                           
                        
                              GUE/NGL
                           
                           
                              1 432
                           
                           
                              1 484
                           
                           
                              1 649
                           
                           
                              115 %
                           
                           
                              1 267
                           
                           
                              1 240
                           
                           
                              1 270
                           
                           
                              1 453
                           
                           
                              117 %
                           
                           
                              1 057
                           
                        
                              UEN
                           
                           
                              1 417
                           
                           
                              1 251
                           
                           
                              2 473
                           
                           
                              174 %
                           
                           
                              195
                           
                           
                              —
                           
                           
                              201
                           
                           
                              79
                           
                           
                              —
                           
                           
                              —
                           
                        
                              IND/DEM
                           
                           
                              775
                           
                           
                              586
                           
                           
                              925
                           
                           
                              119 %
                           
                           
                              436
                           
                           
                              —
                           
                           
                              437
                           
                           
                              123
                           
                           
                              —
                           
                           
                              —
                           
                        
                              ECR
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              1 788
                           
                           
                              3
                           
                           
                              1 415
                           
                           
                              79 %
                           
                           
                              376
                           
                        
                              EFD
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              1 113
                           
                           
                              1
                           
                           
                              701
                           
                           
                              63 %
                           
                           
                              413
                           
                        
                              Независими членове на ЕП
                           
                           
                              601
                           
                           
                              349
                           
                           
                              512
                           
                           
                              85 %
                           
                           
                              204
                           
                           
                              568
                           
                           
                              204
                           
                           
                              414
                           
                           
                              73 %
                           
                           
                              248
                           
                        
                              
                                 Общо
                              
                           
                           
                              26 348
                           
                           
                              22 450
                           
                           
                              37 196
                           
                           
                              141 %
                           
                           
                              11 367
                           
                           
                              26 338
                           
                           
                              11 500
                           
                           
                              25 177
                           
                           
                              96 %
                           
                           
                              12 116
                           
                        
            
         Европейски политически партии и европейски политически фондации
      
      
                  126.
               
               
                  Отбелязва, че през 2009 г. бюджетните кредити, записани по позиции 4020 и 4030, са усвоени, както следва:
                  
                              Партия
                           
                           
                              Съкращение
                           
                           
                              Собствени средства (22)
                              
                           
                           
                              Безвъзмездни средства от ЕП
                           
                           
                              Общо приходи
                           
                           
                              Безвъзмездни средства от ЕП като % от допустимите разходи (макс. 85 %)
                           
                           
                              Излишък от приходи (трансфер към резерви) или загуба
                           
                        
                              Европейска народна партия
                           
                           
                              EPP
                           
                           
                              1 486
                           
                           
                              3 486
                           
                           
                              4 971
                           
                           
                              68 %
                           
                           
                              – 303
                           
                        
                              Партия на европейските социалисти
                           
                           
                              PES
                           
                           
                              913
                           
                           
                              3 100
                           
                           
                              4 013
                           
                           
                              77 %
                           
                           
                              –71
                           
                        
                              Европейска либерална, демократическа и реформистка партия
                           
                           
                              ELDR
                           
                           
                              377
                           
                           
                              1 179
                           
                           
                              1 556
                           
                           
                              79 %
                           
                           
                              10
                           
                        
                              Европейска зелена партия
                           
                           
                              EGP
                           
                           
                              568
                           
                           
                              644
                           
                           
                              1 211
                           
                           
                              60 %
                           
                           
                              129
                           
                        
                              Партия на европейската левица
                           
                           
                              EL
                           
                           
                              165
                           
                           
                              562
                           
                           
                              728
                           
                           
                              76 %
                           
                           
                              –16
                           
                        
                              Съюз на Европа на нациите
                           
                           
                              AEN
                           
                           
                              68
                           
                           
                              385
                           
                           
                              453
                           
                           
                              85 %
                           
                           
                              0
                           
                        
                              Европейска демократическа партия
                           
                           
                              EDP/PDE
                           
                           
                              58
                           
                           
                              249
                           
                           
                              307
                           
                           
                              85 %
                           
                           
                              6
                           
                        
                              Европейски свободен алианс
                           
                           
                              EFA
                           
                           
                              67
                           
                           
                              227
                           
                           
                              294
                           
                           
                              72 %
                           
                           
                              –21
                           
                        
                              Демократи за ЕС
                           
                           
                              EUD
                           
                           
                              139
                           
                           
                              217
                           
                           
                              356
                           
                           
                              85 %
                           
                           
                              36
                           
                        
                              
                                 Общо
                              
                           
                           
                               
                           
                           
                              3 841
                           
                           
                              10 048
                           
                           
                              13 890
                           
                           
                              73 %
                           
                           
                              - 230
                           
                        
            
                  127.
               
               
                  Подкрепя заключенията и препоръките на вътрешния одитор, формулирани в неговия одитен доклад № 09/10 („последващи действия във връзка с прегледа на вноските за политическите партии на европейско равнище и нов преглед на политическите фондации и прилагането на правилата за резервите и преноса на излишъци“), и настоятелно призовава съответните служби да изпълнят 27-те необходими действия, и по-специално действията от решаващо значение, отнасящи се до:
                  
                              —
                           
                           
                              въвеждането на задължителен модел за отчитане на изпълнението на дейностите на европейските политически партии и свързаните с тях допустими разходи (две ключови действия), за да се осигурят подходящи инструменти за оценка на допустимостта на дейностите и/или разходите,
                           
                        
                              —
                           
                           
                              правилното прилагане на правилата за непаричните вноски;
                           
                        
                              —
                           
                           
                              извършването на последващи проверки на място въз основа на оценка на риска,
                           
                        
                              —
                           
                           
                              задължаването на фондациите също да използват задължителния модел,
                           
                        
                              —
                           
                           
                              определянето на критерии за приемането на непарични вноски.
                           
                        
            
                  128.
               
               
                  В този контекст приветства създаването на вътрешна работна група, чиято задача е да разгледа практическите мерки, които трябва да бъдат предприети от Генералната дирекция по финанси.
               
            
                  129.
               
               
                  Освен това подчертава, че е необходимо партиите и фондациите да разполагат със система за стандартен външен одит вместо съществуващия понастоящем свободен избор при назначаването на външни одитори, както и че е необходимо администрацията на Парламента да прилага строго счетоводните правила, по-специално по отношение на непаричните вноски, преносите и резервите; по тази причина приветства неотдавнашното решение на Бюрото Парламентът да осигури външен одитор за партиите и фондациите и да му заплати.
               
            
         Фонд за доброволно пенсионно осигуряване
      
      
                  130.
               
               
                  Отбелязва, че на своето заседание от 1 април 2009 г. Бюрото реши, наред с другото, Парламентът да поеме своята правна отговорност да гарантира правото на членовете на схемата на допълнително пенсионно осигуряване; приветства факта, че:
                  
                              i)
                           
                           
                              възможността за получаване на пенсия в намален размер след 50-годишна възраст и възможността за получаване на фиксирана сума в размер на 25 % от пенсионните права са премахнати с цел да се подобри ликвидността на фонда и да се избегне преждевременно изчерпване на капитала;
                           
                        
                              ii)
                           
                           
                              възрастта за пенсиониране с оглед на схемата е повишена от 60 на 63 години;
                           
                        
                              iii)
                           
                           
                              управителите на фонда са призовани да възприемат по-предпазлива и уравновесена инвестиционна стратегия и да избягват излагането на фонда на рискове, свързани с колебания на обменните курсове.
                           
                        
            
                  131.
               
               
                  Отбелязва, че огромният актюерски дефицит в края на 2008 г. (близо 120 000 000 EUR) беше значително намален (въпреки че все още достигаше близо 84 500 000 EUR към 31 декември 2009 г.) благодарение на настъпилите подобрения на пазарите; подчертава обаче, че следва да се извърши ново актюерско проучване, за да се оцени въздействието на взетите от Бюрото решения относно мерките, приложими за участващите в схемата членове.
               
            
                  132.
               
               
                  Счита, че генералният секретар следва да представи на комисията по бюджетен контрол докладна записка, изясняваща ролята на Парламента в управлението и контрола на активите на фонда; припомня, че според прогнозите на пенсионния фонд, дори и след прилагането на ограничителните мерки, приети през 2009 г. по отношение на изплащането на пенсии, фондът ще натрупа значителен актюерски дефицит и ще изчерпи своите активи между 2020 и 2025 г.; счита, че този дефицит не следва да се плаща с пари на данъкоплатците, а от самия фонд.
               
            
         Места на работа
      
      
                  133.
               
               
                  Отбелязва бюджетните ограничения, пред които са изправени много държави-членки в резултат на финансовата и икономическата криза, и необходимостта от критичен преглед на възможностите за икономии на всички равнища, включително на равнището на Съюза; предвид това положение подчертава, че истински икономии биха могли да се постигнат, само ако Парламентът има едно-единствено място на работа.
               
            
         Зелен парламент
      
      
                  134.
               
               
                  Отново отправя искане на комисията по бюджетен контрол да се предостави копие от годишния отчет на EMAS.
               
            
                  135.
               
               
                  Призовава администрацията да ускори действията за драстично намаляване на потреблението на хартия в Парламента; счита, че повсеместното използване на електронни устройства е от решаващо значение за избягването на над 1 000 тона хартиени отпадъци всяка година; освен това счита, че членовете на ЕП следва да имат възможността да посочат, че не се нуждаят от печатни документи.
               
            
                  136.
               
               
                  Счита, че емисиите от транспорта имат най-голям дял във въглеродния отпечатък на Парламента, който според неговия план за действие за CO2 трябва да бъде намален с 30 % до 2020 г.; поради това настоятелно призовава да се предприемат адекватни мерки за намаляване на въглеродния отпечатък; приветства извършването на проучване за компенсаторните мерки в това отношение; призовава отговорните служби на Парламента системно да предоставят информация за емисиите, причинени от различните видове транспорт, при извършването на резервации за пътуване.
               
            
                  137.
               
               
                  Приветства предложението да се инсталират чешми за питейна вода във всички заседателни зали на Парламента и по този начин да се реализират икономии, което беше прието от Бюрото в плана за действие за CO2 през февруари 2009 г.
               
            
                  138.
               
               
                  Приканва отговорните служби на Парламента да представят мерки за повишаване на енергийната ефективност на сградите на Парламента, особено по отношение на модернизацията на стъклените повърхности и мостовете.
               
            
                  139.
               
               
                  Насърчава администрацията на Парламента да замени служебните автомобили с екологични превозни средства, като постоянно модернизира автомобилния си парк с по-малко замърсяващи автомобили и като организира групов превоз с VIP микробуси до летищата в Брюксел и Страсбург, за да се намали въглеродният отпечатък на Парламента; отново заявява искането, което отправи в своята резолюция относно освобождаването от отговорност за 2008 г., Парламентът да организира собствена служба за предоставяне на велосипеди в Страсбург; настоятелно призовава това да се осъществи до септември 2011 г.; отбелязва, че вследствие на подобряването на предоставянето на велосипеди автомобилният парк би могъл да се намали.
               
            
                  140.
               
               
                  Насърчава, в контекста на един устойчив Парламент, използването на чартърния влак от Брюксел до Страсбург за пленарните заседания; изразява безпокойство предвид все по-честото прибягване до други транспортни средства от акредитираните сътрудници, които не могат да получат билет за чартърния влак; заявява, че членовете на ЕП, парламентарните длъжностни лица и акредитираните сътрудници следва да имат приоритет пред външните клиенти при получаването на билети за чартърния влак.
               
            
                  141.
               
               
                  Приветства споразумението за „система на платежния посредник“ със STIB (23), съгласно което Парламентът плаща 50 % от разходите за годишните абонаментни карти в Брюксел за своя персонал като екологична мярка за намаляване на въглеродния отпечатък на Парламента чрез насърчаване на използването на обществения транспорт от персонала; насърчава своята администрация да договори сходни споразумения с белгийското национално дружество за железопътен превоз (SNCB-NMBS) и с регионалните дружества за автобусен превоз.
               
            
                  142.
               
               
                  Предлага натрупаните въздушни мили, получени по време на служебни пътувания, да се използват за закупуването на билети, за да се намалят значителните пътни разходи на Парламента.
               
            
                  143.
               
               
                  Счита, че тъй като добрите екологосъобразни навици се придобиват в ранна възраст, децата в Европейските училища следва също да бъдат насърчавани да използват училищните автобуси вместо частни автомобили.
               
            
         (1)  ОВ L 69, 13.3.2009 г.
      
         (2)  ОВ C 308, 12.11.2010 г., стр. 1.
      
         (3)  ОВ C 172, 30.6.2010 г., стр. 1.
      
         (4)  ОВ C 303, 9.11.2010 г., стр. 1.
      
         (5)  ОВ C 308, 12.11.2010 г., стр. 129.
      
         (6)  ОВ L 248, 16.9.2002 г., стр. 1.
      
         (7)  PE 349 540/Bur/Ann/fin.
      
         (8)  ОВ C 247 E, 15.10.2009 г., стр. 78.
      
         (9)  ОВ C 279 E, 19.11.2009 г., стр. 163.
      
         (10)  ОВ C 303, 9.11.2010 г., стр. 198.
      
         (11)  ОВ L 252, 25.9.2010 г., стр. 3.
      
         (12)  1 001 камери в Брюксел, 238 камери в Люксембург и 364 в Страсбург.
      
         (13)  Параграф 61 от резолюцията на ЕП от 5 май 2010 г. (ОВ L 252, 25.9.2010 г., стр. 11).
      
         (14)  Вж. http://www.europarl.europa.eu/document/activities/cont/201009/20100901ATT80830/20100901ATT80830FR.pdf
      
         (15)  Точка 9.14 от Годишния доклад за финансовата 2009 година (ОВ C 303, 9.11.2010, стр. 199).
      
         (16)  Протокол от заседанието на Бюрото от 19 април 2010 г., PE 439 765/BUR.
      
         (17)  След ратификацията на Протокола за изменение на Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия (ОВ C 263, 29.9.2010 г., стр. 1).
      
         (18)  Между 25 000 и 30 000 посещения месечно.
      
         (19)  Награда LUX: близо 321 000 EUR, Младежка награда „Карл Велики“: близо 24 000 EUR, Европейска награда за журналистика: близо 105 500 EUR, Награда „Сахаров“: близо 300 000 EUR (всички суми са от 2009 г.).
      
         (20)  Параграф 91 от резолюцията на ЕП от 5 май 2010 г. (ОВ L 252, 25.9.2010 г., стр. 15).
      
         (21)  Всички суми са в хиляди евро.
      
         (22)  Всички суми са в хиляди евро.
      
         (23)  Société de transports intercommunaux de Bruxelles.